|  |  |
| --- | --- |
| *C:\Users\torokp\AppData\Local\Temp\PIM_logo_hun_1soros_ala.jpg* | [http://oszmi.hu/images/bgm.jpg](http://oszmi.hu/index.php?option=com_content&amp;view=article&amp;id=153&amp;catid=2) |

**FELHÍVÁS**

**„Zsibongó múzeum” –**

**Szakmai nap tanároknak a Bajor Gizi Színészmúzeumban**

A Bajor Gizi Színészmúzeum szakmai napot hirdet magyarországi és határon túli középfokú oktatási intézményekben dolgozó pedagógusok számára.

Az OSZMI – Bajor Gizi Színészmúzeum fenntartója a Petőfi Irodalmi Múzeum.

A szakmai nap meghirdetését az Emberi Erőforrások Minisztériuma Kultúráért Felelős Államtitkárságának támogatása tette lehetővé.

*A program célja*:

A partneri kapcsolatok elmélyítése érdekében azokat a pedagógusokat várjuk a programra, akik a Bajor Gizi Színészmúzeum szakmai és pedagógiai programjának műhelymunka-típusú bemutatása nyomán – reményeink szerint – szívesen hozzák el csoportjaikat és osztályaikat az intézménybe. A résztvevő kollégákat a bemutató foglalkozásokon túl információs anyagokkal is ellátjuk, hogy belőlük kezdeményezéseink legaktívabb és legelkötelezettebb támogatói váljanak. Ez a látogatás várhatóan újabb inspirációkat ad e pedagógusi kör jövőbeli munkájához és bővíti a tanórán kívüli oktatási tevékenységeik palettáját. Emellett a műhelymunkák célja az intézményben készülő fejlesztési tervek kidolgozását megalapozó eszmecsere és ötletbörze is.

*Időpontok:*

2018. június 8. (péntek) 15-18 óra között

*Helyszín:*

1124 Budapest, Stromfeld Aurél u. 16.

*Jelentkezés:*

A programon történő részvétel ingyenes, de regisztrációhoz kötött. Kérjük, regisztráljon a mellékelt jelentkezési lap kitöltésével maksai.agi@oszmi.hu e-mail címen. A jelentkezéseket beérkezési sorrendben – a keretlétszám erejéig – fogadjuk el, arról visszaigazolást küldünk.

*Szakmai program*

*15.00-15.30* – A Bajor Gizi Színészmúzeum tevékenységének bemutatása, középpontban a kiállítások élményszerű megismerésével

*15.30-16.00* – A *„*Kortársunk Csehov” című kiállításban kurátori tárlatvezetés

*16.00-16.15* – Kávészünet

*16.15-17.30 –* A *„*Kortársunk Csehov” című kiállításhoz kapcsolódó múzeumpedagógiai foglalkozás élményszerű megismerése

*17.30-18.00* – Kérdések, kötetlen beszélgetés

A jelentkezéshez sok sikert, a szakmai programhoz jó munkát kívánunk!

Prőhle Gergely

főigazgató sk.

**JELENTKEZÉSI LAP**

|  |  |
| --- | --- |
| **Pedagógus neve** |  |
| **Intézmény neve** |  |
| **Intézmény címe** |  |
| **Intézmény típusa** |  |
| **Intézmény specialitása** |  |
| **Jelentkező kolléga szakterülete, speciális érdeklődése** |  |
| **Elérhetőség – e-mail:** |  |
| **Elérhetőség – telefon:** |  |
| **Járt már korábban a Bajor Gizi Színészmúzeumban?**  **(Kérjük, aláhúzással jelölje)** | **igen, egyénileg**  **igen, csoporttal**  **nem** |
| **Mely szakmai napon kíván részt venni (Kérjük, aláhúzással jelölje)** | 2018. június 8.,15 és 18 óra között |
| **Egyéb megjegyzés, kérés** |  |

**A kitöltött jelentkezési lapot szíveskedjen visszaküldeni a** [**maksai.agi@oszmi.hu**](mailto:maksai.agi@oszmi.hu)**címre.**